Antrostomus carolinensis

Antrostomus carolinensis — Keçisağankimilər fəsiləsinə aid quş növü.

 Ümumi məlumat 
Antrostomus carolinensis gecə quşları qrupuna daxil olan növdür. Əsasən ABŞ-nin cənub-şərqində (Nyu-Yorkun Lonq-Aylend, Kanadanın Ontario və Massaçusetsin Keyp-Kod kimi ərazilərdə ayrı-ayrı populyasiyalarla) bataqlıqlar, qayalıq yüksəkliklər və şam meşələri yaxınlığında rast gəlinir. Qışda Mərkəzi Amerikaya və Şimali-qərbi Cənubi Amerikaya miqrasiya edir.

 Taksonomiyası 
Antrostomus carolinensis 1789-cu ildə alman təbiətşünası İohann Fridrix Gmelin tərəfindən Karl Linneyin "Systema Naturae" əsərinin yenilənmiş və genişləndirilmiş nəşrində rəsmi şəkildə təsvir edilmişdir. Gmelin onu "Caprimulgus" cinsinə aid edərək "Caprimulgus carolinensis" binominal adını vermişdir. Gmelin təsvirini ingilis təbiətşünası Mark Keysbinin 1729–1732-ci illərdə nəşr olunan "The Natural History of Carolina, Florida and the Bahama Islands" əsərində təsvir edilmiş "Karolina keçiəməni" əsasında hazırlamışdır. Antrostomus carolinensis indi fransız təbiətşünası Şarl Lüsyen Bonapart tərəfindən 1838-ci ildə yaradılmış "Antrostomus" cinsinə aid edilir. Cins adı qədim yunan dilində "mağara" mənasını verən "antron" və "ağız" mənasını verən "stoma" sözlərindən yaranıb. Növ epiteti "carolinensis" Karolina toponimindən götürülmüşdür. Növ monotipikdir, yəni heç bir yarımnövü yoxdur.

 Təsviri 
Antrostomus carolinensisin qısa dimdiyi və uzun quyruğu var, bu xüsusiyyətlər gecə quşları üçün xarakterikdir. Lələkləri qəhvəyi rəngdə olub ləkəlidir, boğazı saman rəngində, qırmızı-qəhvəyi lələkləri qara xətlidir, başı və döşü qəhvəyi və ağ naxışlıdır. Erkəklərin quyruq lələklərinin xarici hissələrində ağ ləkələr var. Bu, Şimali Amerikada ən iri gecə quşudur. Uzunluğu 28–33 sm, qanad aralığı 58–66 sm, çəkisi isə 66–188 qram arasında dəyişir. Qanad uzunluğu 20,1–22,5 sm, quyruq uzunluğu 13–15,1 sm, dimdiyi 1,1–1,4 sm, ayaqları isə 1,5–1,9 sm arasındadır. Təkrar olunan mahnısı tez-tez gecə vaxtı eşidilir. Bu mahnı iki qısa not arasında titrəyən orta notdan ibarətdir və ton dəyişikliyi azdır. Vip-poor-villin mahnısından daha yavaş, aşağı tonlu və daha az kəskindir.

Əsasən gecə fəal olan həşəratlarla, xüsusilə güvələr, böcəklər və qanadlı qarışqalarla qidalanır. Həmçinin kiçik quşlar və yarasaları da bütöv udaraq yeyir.

Yumurtalar yer səthindəki ölü yarpaqlar üzərinə qoyulur. Yumurtalar çəhrayı rəngdə olub qəhvəyi və bənövşəyi ləkələrlə örtülüdür və dişi tərəfindən inkubasiya olunur.

 Qorunma statusu 
Beynəlxalq Təbiəti Mühafizə Birliyi (IUCN) Antrostomus carolinensisi həssas növ (Least Concern) kimi qiymətləndirib.

 Qalereya 

 Həmçinin bax  
 Antrostomus cubanensis

 İstinadlar 

 Ədəbiyyat 


 Xarici keçidlər 

 Chuck-will's-widow – USGS Patuxent Bird Identification InfoCenter
 Chuck-will's-widow Species Account – Cornell Lab of Ornithology
 Chuck-will's-widow Bird Sound

Kateqoriya:Əlifba sırasına görə heyvanlar
Kateqoriya:Şimali Amerika quşları
Kateqoriya:Həssas növlər
Kateqoriya:İohann Fridrix Gmelin tərəfindən adlandırılmış taksonlar